b'\n_START_ARTICLE_\nSiguiri\n_START_SECTION_\nLa prefectura\n_START_PARAGRAPH_\nLa prefectura compte 12 sots-prefectures, cadascuna confonent-se amb una comunitat rural de desenvolupament (CRD) amb el mateix nom sent per ordre alfab\xc3\xa9tic: Bankon, Doko, Franwalia, Kini\xc3\xa8bakoura, Kintinian, Maleah, Naboun, Niagassola, Niandankoro, Norassoba, Noukounkan i Siguirini.   _NEWLINE_Les activitats agr\xc3\xadcoles s\xc3\xb3n la principal activitat, sent sobretot pr\xc3\xb2speres al llarg dels rius Niger i Tinkisso; s\xc3\xb3n tamb\xc3\xa9 nombroses les mineria de placers al voltant de diverses pobles._NEWLINE_La prefectura t\xc3\xa9 tamb\xc3\xa9 una important mina d\'or gestionada per la Societat Ashanti Goldfield (SAG), propietat a 85% de la multinationale AngloGold Corporaci\xc3\xb3 i al 15% de l\'Estat Guine\xc3\xa0._NEWLINE_Siguiri \xc3\xa9s tamb\xc3\xa9 una prefectura tur\xc3\xadstica. Niagassol \xc3\xa9s la seu de l\'instrument musical anomenat el balafon ("sosso bala") que ha estat declarat patrimoni de la Humanitat de la UNESCO, aix\xc3\xad com un vell fort franc\xc3\xa8s i un cementiri on s\xc3\xb3n enterrats francesos i altres estrangers. _NEWLINE_El riu Bakhoy \xc3\xa9s l\'\xc3\xbanic riu nascut en la regi\xc3\xb3 guineana de Siguiri, que no flueix cap al riu N\xc3\xadger. L\'altre riu destacat \xc3\xa9s el Tinkisso.\n_START_SECTION_\nHist\xc3\xb2ria\n_START_PARAGRAPH_\nPart de l\'Imperi de Mali, al segle XVII fou capital d\'una de les tres parts en qu\xc3\xa8 es va dividir: Joma, governada des de Siguiri, que controlava la regi\xc3\xb3 central de l\'antic imperi._NEWLINE_La ciutat estava a la regi\xc3\xb3 de Bidiga. Les terres de la moderna prefectura junt amb les de Kankan, Kerouan\xc3\xa9 i Beyla, foren el centre dels dominis de Samori Tur\xc3\xa9. El 1883 el tinent coronel Borgnis-Desbordes va dimitir perqu\xc3\xa8 no es va acceptar la creaci\xc3\xb3 de dos forts, una a Nigassola i un a Siguiri, que considerava imprescindibles. El 1884 hi va passar el comadnant Antoine Combes per\xc3\xb2 no hi va haver establiment franc\xc3\xa8s encara._NEWLINE_El 1887 el tinent coronel Joseph Gallieni va organitzar una columna destinada a crear un fort a Siguiri. Des de Kayes eren 600 km; el trajecte fins a Niagassola era conegut per\xc3\xb2 despr\xc3\xa9s eren terres desconegudes. La columna es va concentrar a la riba dreta del Galougo, l\xc3\xadmit del ferrocarril; el tinent Vittu de Kerraoul fou enviat a buscar el cam\xc3\xad millor al sud de Niagassola mentre el gu\xc3\xa0rdia d\'artilleria Oswald es cuidava de fer practicable el pas del Laoussa; els telegrafistes tamb\xc3\xa9 es van avan\xc3\xa7ar per perllongar la l\xc3\xadnia telegr\xc3\xa0fica de Niagassola a Siguiri. Oswald va construir tres ponts (anomenats Gallieni, Faidherbe i Desbordes) que permetrien passar el Laoussa i despr\xc3\xa9s va obrir un cam\xc3\xad ben fet al mig de la seva. El 28 de desembre de 1887 Gallieni va passar el Laoussa sense dificultat i va arribar sense problemes fins Niagassola. All\xc3\xa0 fou informat d\'emissaris de Samori que agitaven el Bour\xc3\xa9 i altres estats volent impedir l\'establiment franc\xc3\xa8s a Siguiri._NEWLINE_Gallieni va dirigir la columna fins al N\xc3\xadger per ocupar els gu\xc3\xa9s de la rodalia de Siguiri i perseguir a les bandes de sofes que poguessin presentar-se i protegir a la brigada telegr\xc3\xa0fica. La columna va seguir i va creuar el Kokoro per un pont penjat iniciativa de Kerraoul. Despr\xc3\xa9s de trobar diversos marigots que foren creuats amb dificultat passant per Bougourou, S\xc3\xa9tiguia i Balato, va arribar a Siguiri el 23 de gener de 1888. La poblaci\xc3\xb3 estava buida igual que la rodalia havent fugit tothom a la riba dreta del N\xc3\xadger enfront a la poblaci\xc3\xb3. D\'acord amb el tractat de Bissandougou, Siguiri corresponia a Fran\xc3\xa7a, ja que estava a la riba esquerra del riu. La manca de poblaci\xc3\xb3 feia que la columna tingu\xc3\xa9s pocs queviures. No obstant els ind\xc3\xadgenes van anar retornant. Gallieni va elegir un lloc pel fort, un altipl\xc3\xa0 que dominava Siguiri a uns 800 metres del riu, i van comen\xc3\xa7ar els treballs el 25 de gener; el fort fou acabat l\'abril amb una muralla de 600 metres per 4 d\'altura de forma pentagonal i amb bastions als angles amb un can\xc3\xb3 en cadascun; prop de les muralles es va establir un "village de libert\xc3\xa9" pels refugiats emigrats de la riba dreta del N\xc3\xadger._NEWLINE_Gallieni va deixar al fort al capit\xc3\xa0 Roiff\xc3\xa9 i 15 canoners, amb provisions per un any, i va retornar a Kayes. Els seus oficials van explorar la regi\xc3\xb3: Mademba el Bour\xc3\xa9 i els territoris malinkes a l\'oest del Bakhoy (Sakho, M\xc3\xa9nien, Bidiga, Goro, Gadougou i Baniakadougou); el tinent Famin va passar per S\xc3\xa9tiguia, Goubanko, Kita, Fangalla, i els afluents del Bakhoy fins al Baoul\xc3\xa9, i va descobrir el K\xc3\xa9ni\xc3\xa9-Ko. El tinent Reichemberg va estudiar la ruta Siguiri-Bafoulab\xc3\xa9 per Nabou, la riba dreta del Bafing i Koundian, i va descobrir el riu Koba, afluent del Bafing per l\'esquerra; el tinent Rouy, el curs del Kokoro i la part entre Kangaba i Niagassola; el tinent Bonaccorsi el Galougo via Balandougou, Kafoulab\xc3\xa9, el Fontofa i el Konkodougou. I el tinent Vittu de Kerraoul va acabar de recon\xc3\xa8ixer el Fal\xc3\xa9m\xc3\xa9 i el cam\xc3\xad entre l\'alt G\xc3\xa0mbia i l\'alt Senegal per Tomb\xc3\xa9, Satadougou, M\xc3\xa9dina i Gondoho, (capital del Dentilia) des d\'on va arribar a K\xc3\xa9nieba i Tombokan\xc3\xa9.\n_START_SECTION_\nRefer\xc3\xa8ncia\n_START_PARAGRAPH_\nHistoire de la conqu\xc3\xaate du Soudan fran\xc3\xa7ais (1878-1899)" pel Tinent Gatelet'